The Saint in New York (film)
<s>The Saint in New York () je američki crno-bijeli kriminalistički film snimljen 1938. godine u režiji Bena Holmesa, poznat kao prva ekranizacija popularnih romana o Svecu britanskog pisca Leslijea Charterisa.</s>

<s>Temelji se na istoimenom romanu objavljenom 1934. godine, prvom iz serije koji je postao bestseler u SAD.</s><s>Naslovni protagonist, koga tumači Louis Hayward, je Simon Templar, britanski džentlmenski lopov koga je grupa uglednih njujorških građana, nakon što je vodeći policajac ubijen, angažirala da im grad "očisti" od svemoćne bande organiziranog kriminala koju vodi tzv. tajanstveni "Veliki momak".</s><s>Radnja prikazuje kako Templar kreće u metodičku kampanju likvidacije vodećih gangstera, te kako mu u tome, sticajem okolnosti, pomaže ljubavnica gangsterskog bosa (čiji lik tumači Kay Sutton).</s>

<s>Charteris nije bio sretan zbog izbora Haywarda za naslovni lik, ali je film, snimljen sa relativno niskim budžetom, svejedno postigao uspjeh, kako kod publike, tako i kod kritike koja je posebno pohvalila Haywardovu ulogu.</s><s>Kada je studio RKO Pictures htio započeti filmsku seriju, Hayward je postao nedostupan, s obzirom da je već ranije bio vezan za druge projekte i producenta Edwarda Smalla.</s><s>Umjesto toga je ulogu Simona Templara preuzeo George Sanders.</s><s>Hayward će Sveca ponovno tumačiti u britanskom filmu The Saint's Return.</s>

<s>1989. je po istom predlošku snimljen TV-film pod naslovom The Saint in Manhattan, koji je trebao poslužiti kao pilot nikada snimljene TV-serije.</s>

<s>Uloge
Louis Hayward ...</s><s>Simon Templar
Kay Sutton ...</s><s>Fay Edwards
Sig Ruman ...</s><s>Hutch Rellin (pod imenom Sig Rumann)
Jonathan Hale ...</s><s>Inspektor Henry Fernack
Jack Carson ...</s><s>Red Jenks, jedan od Hutchovih ljudi
Paul Guilfoyle ...</s><s>Hymie Fanro, jedan od Hutchovih ljudi
Frederick Burton ...</s><s>William Valcross
Ben Welden ...</s><s>Boots "Pappy" Papinoff, jedan od šest gangstera
Charles Halton ...</s><s>Vincent Nather, Irbellov advokat
  Cliff Bragdon ...</s><s>Sebastian Lipke</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Filmovi o Simonu Templaru</s>

